**Eléni "Léna" Daniilídou** (kreik. Ελένη "Λένα" Δανιηλίδου; s. 19. syyskuuta 1982 Chaniá, Kreeta) on kreikkalainen tennispelaaja. Hän on parhaimmillaan ollut WTA-maailmanlistalla kaksinpelissä sijalla 14 ja nelinpelissä sijalla 21. Daniilídou on voittanut viisi WTA-kaksinpeliturnausta ja kolme WTA-nelinpeliturnausta. Hän on selviytynyt kolme kertaa Grand Slam -turnauksen neljännelle kierrokselle.

Ura
---

Daniilídou selviytyi ensimmäisen kerran Grand Slam -turnauksen pääsarjaan vuonna 2001 Wimbledonin tennisturnauksessa. Kesäkuussa 2002 hän voitti ensimmäisen WTA-turnauksensa 's-Hertogenboschissa. Turnauksen välierissä hän voitti silloisen maailmanlistan seitsemänneksi sijoitetun Justine Heninin ja finaalissa Jelena Dementjevan. Wimbledonissa 2002 Daniilídou selviytyi neljännelle kierrokselle. Hän hävisi neljännen kierroksen ottelunsa Jennifer Capriatille lukemin 6–1, 3–6, 6–1.

Daniilídou voitti Aucklandin WTA-turnauksen tammikuussa 2003. Australian avoimissa 2003 hän selviytyi neljännelle kierrokselle. Silloinen maailmanlistan ykkönen Serena Williams voitti hänet neljännellä kierroksella lukemin 6–4, 6–1. Sekanelinpelissä hän selviytyi parinsa Todd Woodbridgen kanssa finaaliin asti. Finaalin he kuitenkin hävisivät Martina Navrátiloválle ja Leander Paesille lukemin 6–4, 7–5.

Tammikuussa 2004 Daniilídou uusi Aucklandin WTA-turnauksen voittonsa. Yhdysvaltain avoimissa 2004 hän selviytyi kolmannen kerran Grand Slam -turnauksen neljännelle kierrokselle. Neljännellä kierroksellä hän hävisi Shinobu Asagoelle numeroin 7–6(4), 4–6, 6–3.

Lokakuussa 2006 Daniilídou voitti Soulin WTA-turnauksen. Turnauksen finaalissa hän voitti Ai Sugiyaman lukemin 6–3, 2–6, 7–6(3). Toistaiseksi viimeisen ja viidennen WTA-turnausvoittonsa Daniilídou voitti Hobartilla tammikuussa 2008 Vera Zvonarjovan joutuessa luovuttamaan finaalin.

Turnausvoitot
-------------

### Kaksinpeli (5)

| Ennen vuotta 2009 | Vuoden 2009 jälkeen |
| --- | --- |
| Grand Slam -turnaukset (0) |
| Olympiakulta (0) |
| WTA Championships (0) |
| Tier I (0) | Premier Mandatory (0) |
| Tier II (0) | Premier 5 (0) |
| Tier III (1) | Premier (0) |
| Tier IV & V (4) | International (0) |

|  |  |  |  |  |  |  |
| --- | --- | --- | --- | --- | --- | --- |
| **Nro** | **Pvm** | **Turnaus** | **Paikka** | **Kenttä** | **Vastustaja** | **Tulos** |
| 1. | 22. kesäkuuta 2002 | Ordina Open | 's-Hertogenbosch, Alankomaat | Ruoho | Venäjä Jelena Dementjeva | 3–6, 6–2, 6–3 |
| 2. | 5. tammikuuta 2003 | ASB Classic | Auckland, Uusi-Seelanti | Kova | Etelä-Korea Cho Yoon-jeong | 6–4, 4–6, 7–6(2) |
| 3. | 10. tammikuuta 2004 | ASB Classic | Auckland, Uusi-Seelanti | Kova | Yhdysvallat Ashley Harkleroad | 6–3, 6–2 |
| 4. | 1. lokakuuta 2006 | Hansol Korea Open | Soul, Korean tasavalta | Kova | Japani Ai Sugiyama | 6–3, 2–6, 7–6(3) |
| 5. | 11. tammikuuta 2008 | Moorilla Hobart International | Hobart, Australia | Kova | Venäjä Vera Zvonarjova | luovutusvoitto |

### Nelinpeli (3)

| Ennen vuotta 2009 | Vuoden 2009 jälkeen |
| --- | --- |
| Grand Slam -turnaukset (0) |
| Olympiakulta (0) |
| WTA Championships (0) |
| Tier I (0) | Premier Mandatory (0) |
| Tier II (1) | Premier 5 (0) |
| Tier III (0) | Premier (0) |
| Tier IV & V (0) | International (2) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Nro** | **Pvm** | **Turnaus** | **Paikka** | **Kenttä** | **Pari** | **Vastustaja** | **Tulos** |
| 1. | 12. kesäkuuta 2004 | Bank of the West Classic | Stanford, Yhdysvallat | Kova | Australia Nicole Pratt | Tšekki Iveta Benešová Luxemburg Claudine Schaul | 6–2, 6–4 |
| 2. | 26. heinäkuuta 2010 | İstanbul Cup | Istanbul, Turkki | Kova | Saksa Jasmin Wöhr | Venäjä Marija Kondratjeva Tšekki Vladimíra Uhlířová | 6–4, 1–6, 11–9 |
| 3. | 12. syyskuuta 2011 | Tashkent Open | Taškent, Uzbekistan | Kova | Venäjä Vitalia Diatšenko | Ukraina Ljudmila Kitšenok Ukraina Nadija Kitšenok | 6–4, 6–3 |

Lähteet
-------

* Eléni Daniilídou WTA:n sivuilla (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Eléni Daniilídou**.
* Eléni Daniilídoun kotisivut